### Beslutninger

Fremsendes til Økonomi- og Erhvervsudvalget til behandling i henhold til beslutning i byrådets møde den 4. juni 2024.

###

.

### Resume

Den økonomiske politik er byrådets primære styringsdokument på økonomiområdet. I hver byrådsperiode genbekræftes eller revideres den økonomiske politik.

Målene med den nye politik er at understøtte politiske prioriteringer og gøre politik muligt. Det sker ved at flytte prioriteringerne til byrådets ”bord” uden at gøre op med decentralisering som det bærende styringsprincip.

Herunder er fire delmål:

- Sikre råderum for byrådet til prioriterede indsatser.

- Understøtte en transparent og tværgående prioritering, der understøtter perspektiverne i [adresse].

- Understøtte en sund og stabil budgetsituation, der minimerer risici og utilsigtede hændelser.

- Understøttelse af kloge investeringer, der foretages med hensyntagen til rammerne.

At sikre råderum til politisk prioritering handler om at sætte styrket fokus på bevist og aktiv budgetlægning. Udgifter skal ind ad fordøren og prioriteres forlods. Det betyder også, at der skal være en større bevidstliggørelse af prioriteringer, herunder både til- og fravalg, gennem øget omkostningsfokus.

At minimere risici dækker over særligt de nationale udfordringer og prioriteringer, der fylder meget disse og kommende år. For det første er store dele af det finanspolitiske råderum prioriteret til en styrkelse af det danske forsvar frem mod 2030. For det andet foregår der, fra regeringens side, et arbejde med en række reformspor på beskæftigelse, sundhed, ældre, mobilitet og folkeskolen, som må forventes at påvirke det kommende års budgetprocesser.

De nationale forudsætninger gør, at det fortsat er vigtigt, at kommunen laver investeringer i fremtiden. Investeringerne er vigtige og investeringstankegangen er helt central for at løse de kommunale udfordringer. Men når pengene finansieres fra det fælles råderum, er det en forudsætning, at der skal være en kobling og et ansvar til de enkelte afdelinger, ligesom der er et hensyn til den samlede ramme.

Politikken har været genstand for indledende drøftelser i Økonomi- og Erhvervsudvalget, samt en temadrøftelse i Magistraten, inden den nu fremlægges til endelig politisk behandling.

### Beslutningspunkter

Det indstilles:

At 1) Økonomisk politik vedtages som beskrevet i indstilling og bilag.

### Sagsforløb

Udvalg: Magistraten

Dato: 21-05-2024

Tammy Rasmussen: 2

Fremsendes til [adresse] med bemærkning, at Magistraten i mødet den 21. maj 2024 anbefaler, at byrådet tiltræder Borgmesterens Afdelings indstilling af 8. maj 2024.

Marlene Knudsen og Ebbe Sørensen tog forbehold for vedrørende fællesbidraget.

Rådmand Jean Danielsen, rådmand Mark Ravn, rådmand Lasse Berg og Freddy Thygesen tog forbehold.

Udvalg: Økonomi- og Erhvervsudvalget

Dato: 12-06-2024

Tammy Rasmussen: 6

Adam Carlsen, Lone Steffensen, Åge Thomsen, Nete Pedersen, Malthe Winther og Isabella Bach kunne tiltræde indstillingen i overensstemmelse med Magistratens anbefaling med bemærkningen om, at udvalget noterer sig, at der er udfordringer ved den nuværende model for fællesbidraget. Udvalget beder derfor forvaltningen om at fremlægge fordele og ulemper ved det nuværende fællesbidrag samt modeller for, hvad der kan erstatte et fællesbidrag, som fortsat giver samme økonomiske råderum for byrådet til prioritering. Udvalget ønsker modellerne forelagt i efteråret 2024.

Kurt Ravn tog forbehold for indstillingen men kunne tilslutte sig samme bemærkning om den nuværende model for fællesbidraget som resten af udvalget.

Udvalg: [adresse]

Dato: 19-06-2024

Tammy Rasmussen: 6

Michelle Rasmussen med bemærkning, at byrådet i sit møde den 19. juni 2024 har vedtaget Magistratens indstilling i overensstemmelse med erklæring fra Økonomi- og Erhvervsudvalget af 12. juni 2024.

Enhedslisten de Rød-Grønnes byrådsgruppe kunne ikke tiltræde indstillingen.